Hullu-Miina
Hän nurmikolla sitoi seppeltään
 ja lauloi: ”Morsion saat seppelpään!

 En usko mitä kertoo juorut nuo,
 mä että hullu oon ja Vilho juo.

 En ole hullu, joskin painaa huoli,
 kun Vilhon lapsi syntyessään kuoli.”

 Noin hän kesän kutoo kukkiaan,
 vartoo seppelpäänä sulhoaan.

 Jos käyt säälein Hullun-Miinan luo,
 silmiis sattuu kauhu-katse tuo,

 kysyy: ”tottako on juorut nuo,
 että hullu oon ja Vilho juo?”

1910.